එමෙන්ම මෙම නිවසේ මීට පෙර සේවය කළ 22 හැවිරිදි තරුණියක් අතවරයට ලක් කිරීමේ චෝදනාව මත රිෂාඩ් බදියුදීන්ගේ බිරිඳගේ සහෝදරයා ද පොලීසිය අත්අඩංගුවට ගත්තේ එදිනමයි.එලෙස අත්අඩංගුවට ගත් ඔවුන් බොරැල්ල පොලීසියේ රදවාගෙන ප්‍රශ්ණ කරනු ලැබූ අතර ඊයේ මොවුන් කොළඹ අධිකරණ වෛද්‍ය නිලධාරිවරයා හමුවට ඉදිරිපත් කරනු ලැබුවේ වෛද්‍ය වාර්තාවක් ලබා ගැනීම සඳහායි.මේ අතර, සිද්ධිය සම්බන්ධයෙන් විමර්ශන පැවැත්වීම සඳහා මාතර කොට්ඨාස ළමා හා කාන්තා කාර්යාංශයේ ප්‍රධාන පොලිස් පරීක්ෂක වරුණි බෝගහවත්ත ඇතුළු කණ්ඩායමක් අද (24) මිය ගිය දැරිය පදිංචිව සිටි ඩයගම ප්‍රදේශයට පිටත්ව යාමට නියමිතයි.